Срещу гаранция от 500 лева 18-годишната Мария Гиздева беше освободена от ареста. Момичето беше задържано, след като се предаде само в полиция за убийството на 62-годишен мъж от Стара Загора.

Майката на 18-годишната Мария: Детето ми не е престъпник

Междувременно стана ясно, че съдебно-медицинската експертиза не доказва по безспорен начин, че 18-годишната Мария Гиздева е била изнасилена.

Обвинението е преквалифицирано от умишлено убийство в умишлено нанесена средна телесна повреда, вследствие на което е настъпила смъртта на Богдан Динев.

По това обвинение Законът предвижда лишаване от свобода от 2 до 8 години, обясни говорителят на Окръжна прокуратура Стара Загора Нейка Тенева.

Работата по случая продължава.

Протест в подкрепа на ученичката, убила мъж в Стара Загора

На излизане от ареста момичето беше посрещнато от родителите си, приятели и граждани, които се събраха в нейна подкрепа.